

***Αγωνιστική Συσπείρωση Εκπαιδευτικών (ΑΣΕ)***

***ΔΔΕ Α΄ Αθήνας***

**ΑΝΑΚΟΙΝΩΣΗ**

**Αιδώς Αργείοι!!!**

**Κυβέρνηση – ΔΔΕ – εταιρίες καλούν εκπαιδευτικούς για επιμόρφωση την πρωτομαγιά!!!**

Η Αγωνιστική Συσπείρωση Εκπαιδευτικών καταγγέλλει τη ΔΔΕ Α΄ Αθήνας και το Υπουργείο Παιδείας, διότι καλούν τους εκπαιδευτικούς σε επιμόρφωση την 1η Μάη του 2018. Μετά την κατάργηση της απεργίας στα προαπαιτούμενα της γ΄ αξιολόγησης, μετά τα ΜΑΤ και τα χημικά στους διαδηλωτές εκπαιδευτικούς, μετά τις συλλήψεις συνδικαλιστών εκπαιδευτικών στην Α΄ ΕΛΜΕ Θεσσαλονίκη για ανακοίνωση αλληλεγγύης που εξέδωσαν, δεν διστάζουν να προκαλέσουν επιβάλλοντας στους εκπαιδευτικούς που συμμετέχουν στα προγράμματα επιμόρφωσης β΄ επιπέδου να κάνουν μάθημα την πρωτομαγιά!!! Παράδειγμα τέτοιας αντιμετώπισης είναι το πρόγραμμα που δημοσιοποίησε η ιδιωτική εταιρία «Νέα Γνώση», στην οποία έχει ανατεθεί - με πολιτική απόφαση - η ευθύνη υλοποίησης στην Διεύθυνση Α΄ Αθήνας. Μάλιστα, οι εκπαιδευτικοί που δεν θα προσέλθουν για επιμόρφωση την πρωτομαγιά «απειλούνται» με αποκλεισμό, μιας και δικαιολογείται μόνο μία απουσία!!!

**Ντροπή και αίσχος!!!**

**Ο κατήφορος της κυβέρνησης δεν έχει πάτο.**

Απαιτούμε να μην πραγματοποιηθεί το πρόγραμμα επιμόρφωσης την πρωτομαγιά αλλά να μεταφερθεί σε άλλη ημερομηνία.

Αθήνα 19-3-2018